Document ID: /roh_data/filtered/fineweb-2-filterrobots_roh.jsonl.gz/16596

La polizia duai avair dapli pussaivladads dad agir encunter terrorists pussaivels. Las mesiras fan part a la strategia per il cumbat encunter il terrorissem.
Las novas mesiras duain vegnir en funcziun, sch'ils indizis per avrir ina procedura penala na bastan betg. Latiers duai la lescha pussibilitar a las autoritads da controllar vinavant insatgi sch'el è vegnì relaschà ord praschun.
Da visitas tar la polizia fin tar l'arrest da chasa
Sch'ina persuna vala sco periclitader probabel po la polizia prescriver a quella per exempel visitas regularas tar la polizia. Era po vegnir scumandà a la persuna dad ir en divers territoris ha declerà la ministra da gustia e polizia Karin Keller-Sutter.
Sche la persuna cuntrafà a quellas mesiras duai era esser pussaivel da metter la persuna en arrest da chasa u da scumandar ad ella da bandunar il pajais, il pass vegniss confiscà.
En Svizra vegnan in pèr dunsainas persunas valitadas sco periclitaders potenzials.
RR novitads 16:00